**Gogea Mitu** (født 14. juli 1914 i Mârșani i Dolj, død 22. juni 1936 i București) var en rumensk bokser som med sine 236 cm (eller 242 cm, ifølge andre kilder) er kjent som den høyeste bokseren noensinne i verden. Han veide 146 de kilo.

Liv
---

Gogea Mitu, hvis egentlige navn er uklar- enten Gogu Ștefănescu, Dumitru Goagă eller Dumitru Ștefănescu- var første av elleve barn i en fattig bondefamilie. To av barna led av gigantisme: Gogea og broren Tudorel (som døde syv år gammel).

Da han var sytten år gammel ble han ansatt av et sirkus i Praha, Tsjekkoslovakia, som viste ham frem som en menneskelig raritet, og deretter av sirkuset *Globus* fra Monaco som tilbød ham en bedre kontrakt.

En tidligere bokser, Umberto Lancia- av italienske foreldre, men som var født og bodde i Romania- fikk høre om Mitu og bestemte seg for å prøve å overtale ham til å bli bokser og ha ham som manager. De trente sammen og i 1935 gikk Lancia, som i denne anledning brukte navnet Bello Berti, i ringen mot Mitu i Galați, foran tre tusen tilskuere. 

Etter at han hadde lært bokseteknikken til en viss grad, ble han profesjonell bokser og fikk en annen italiener, Giacomo Pometti, som trener. Sin første kamp som profesjonell bokser hadde Mitu i hovedstaden, București, den 6. juni 1935 mot italieneren Saverio Grizzo, en kamp som Mitu vant på knockout i første runde. Hans andre kamp fant sted samme måned og var mot amerikaneren George Godfrey, en tidligere verdensmester i tungvekt, en kamp som Mitu tapte. Neste kamp var mot Dumitru Pavelescu, som var Romanias landsmester i tungvekt. Mitu vant denne kampen i første runde på knockout.

En annen kamp var mot Primo Carnera, også han en tidligere tungvekttittelholder, som endte med et poengtap for Mitu. Mitus siste kamp, som endte uavgjort, var mot Bergman (ukjent fornavn), en tysk-franskmann.

I begynnelsen av juni 1936, kort tid etter at han hadde returnert til Romania med tog fra Istanbul i Tyrkia (eller Paris, ifølge andre kilder), ble han syk og døde den 22. juni på et sykehus i București. Det er uklart hva som var dødsårsaken, men tuberkulose er en av teoriene.

Mitu, som ble kalt «Goliat fra Romania», ble bisatt i Mârșani. I 1980 ble hans jordiske levninger gravd ut og brukt en stund som undervisningsmateriale ved Medisinuniversitetet i Craiova, før de ble gravlagt igjen.

Æresbevisninger
---------------

En gate er oppkalt etter ham i hans hjemby.

Referanser
----------

1. ↑   «Cine a fost de fapt Gogea Mitu? Legendele false din jurul uriaşului boxer, poreclit „Goliath-ul României" de către ziarişt»[Hentet fra Wikidata]
2. ↑   «Cine a fost cu adevĂra Gogea Mitu?»[Hentet fra Wikidata]
3. ↑   www.historia.ro[Hentet fra Wikidata]
4. 1 2  «Cine a fost cu adevărat Gogea Mitu?». Besøkt 15. august 2017.
5. 1 2  «Goliat de România: Gogea Mitu, cel mai înalt român, a avut 2,42 metri şi a trăit 22 de ani. Mânca la o masă 10 kilograme de mâncare şi bea cinci sticle cu vin». *adevarul.ro* **(rumensk)**. 6. april 2015. Besøkt 15. august 2017.
6. ↑  Donald McFarlan, David A. Boeh, Norris Dewar McWhirter (1990). *Guinness Book of World Records 1990* (28 utg.). Sterling. s. 464. ISBN 9780806957906. Besøkt 2. februar 2009. CS1-vedlikehold: Flere navn: forfatterliste (link)
7. ↑  «Cine a fost de fapt Gogea Mitu? Legendele false din jurul uriaşului boxer, poreclit „Goliath-ul României" de către ziarişti». *adevarul.ro* **(rumensk)**. 21. februar 2017. Besøkt 15. august 2017.
8. 1 2  «Gogea Mitu: A Tall Tale - Boxing.com». *www.boxing.com*. Arkivert fra originalen 15. august 2017. Besøkt 15. august 2017.
9. ↑  «Cine l-a ucis pe Gogea Mitu, uriaşul nostru? | Ştiri | Libertatea.ro». *Libertatea.ro* **(rumensk)**. 13. juli 2010. Arkivert fra originalen 15. august 2017. Besøkt 15. august 2017.
10. ↑  «Povestea lui Goliat de România: celebrul boxer Gogea Mitu a avut 2,42 metri». *adevarul.ro* **(rumensk)**. 14. august 2015. Besøkt 15. august 2017.

Eksterne lenker
---------------

* (en) Gogea Mitu – BoxRec Rediger på Wikidata